**Ministru kabineta noteikumu projekta “Grozījumi Ministru kabineta 2018. gada**

**16. janvāra noteikumos Nr. 38 “Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" otrās projektu iesniegumu atlases kārtas īstenošanas noteikumi"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ekonomikas ministrija ierosina veikt grozījumus Ministru kabineta 2018. gada 16. janvāra noteikumos Nr. 38 “Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" otrās projektu iesniegumu atlases kārtas īstenošanas noteikumi", ņemot vērā, ka Eiropas Komisijas uzturētajā IT rīkā *eState aid WIKI* 29.03.2021. ir ievietots skaidrojums par investīciju AER – saules enerģiju izmantojošos siltumenerģijas un elektroenerģijas ražošanas avotos – attiecināmību EK regulas Nr. 651/2014 38. panta ietvaros, kurā EK skaidro, ka investīcijas AER – saules enerģiju izmantojošos siltumenerģijas un elektroenerģijas ražošanas avotos – EK regulas Nr. 651/2014 38. panta ietvaros nav atbalstāmas. 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” (turpmāk – 4.1.1. SAM) otrās projektu iesniegumu atlases kārtas ietvaros tai skaitā ir sniegts valsts atbalsts diviem tādiem projektiem, kuros ir veiktas investīcijas saules enerģiju izmantojošos siltumenerģijas un elektroenerģijas ražošanas avotos. Kopā šīm izmaksām ir sniegts valsts atbalsts 46 900 *euro* apmērā.Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018. gada 16. janvāra noteikumi Nr. 38 “Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" otrās projektu iesniegumu atlases kārtas īstenošanas noteikumi" līdz šim paredzēja atbalstu ieguldījumiem saules enerģiju izmantojošos siltumenerģijas un elektroenerģijas ražošanas avotos EK regulas Nr. 651/2014 38. panta ietvaros.Eiropas Komisijas uzturētajā IT rīkā *eState aid WIKI* 29.03.2021. ir ievietots skaidrojums par investīciju AER – saules enerģiju izmantojošos siltumenerģijas un elektroenerģijas ražošanas avotos – attiecināmību EK regulas Nr. 651/2014 38. panta ietvaros, kurā EK skaidro, ka investīcijas AER – saules enerģiju izmantojošos siltumenerģijas un elektroenerģijas ražošanas avotos – EK regulas Nr. 651/2014 38. panta ietvaros nav atbalstāmas. Ir secināts, ka efektīvākais risinājums ir veikt steidzamus grozījumus Ministru kabineta 2018. gada 16. janvāra noteikumos Nr. 38 “Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" otrās projektu iesniegumu atlases kārtas īstenošanas noteikumi" un atbalstu ieguldījumiem saules enerģiju izmantojošos siltumenerģijas un elektroenerģijas ražošanas avotos sniegt kā *de minimis* atbalstu saskaņā ar Komisijas regulu Nr. 1407/2013. Veicot pārbaudi *de minimis* atbalsta uzskaites sistēmā, secināts, ka visiem projektu īstenotājiem (finansējuma saņēmējiem), kas projekta ietvaros veikuši investīcijas saules enerģiju izmantojošos siltumenerģijas un elektroenerģijas ražošanas avotos, pieejamais *de minimis* atbalsta atlikums ir pietiekams, lai atbalsts tiem varētu tikt piešķirts.Ir secināms, ka, izslēdzot ieguldījumus saules enerģiju izmantojošu siltumenerģijas un elektroenerģijas ražošanas avotos no atbalstāmajām darbībām un ar tiem saistītās izmaksas – no attiecināmajām izmaksām, tiktu negatīvi ietekmēta iespēja sasniegt MK noteikumu Nr. 38 9.2.3. apakšpunktā noteiktos rādītājus. Proti, 4.1.1. SAM otrajā kārtā sasniedzamā rādītāja “No atjaunojamiem energoresursiem ražotā papildjauda” vērtība ir 0,6 MW, savukārt otrās kārtas ietvaros noslēgto līgumu izpilde nodrošina šī rādītāja sasniegšanu 0,4 MW apmērā. Ja netiek atbalstītas investīcijas saules enerģiju izmantojošos siltumenerģijas un elektroenerģijas ražošanas avotos, tad otrajā kārtā sasniegtais rādītājs būtu vien 0,25 MW.Atbalstu saskaņā ar Komisijas regulu Nr. 1407/2013 plānots sniegt, kā minēts, diviem tādiem projektiem, kuros ir veiktas investīcijas saules enerģiju izmantojošos siltumenerģijas un elektroenerģijas ražošanas avotos. Gadījumā, ja atbalsta sliekšņi ļaus piemērot *de minimis* atbalstu retrospektīvi (kā noteikts Komisijas paziņojuma par nelikumīga un nesaderīga valsts atbalsta atgūšanu (2019/C 247/01) 101.punktā), Sadarbības iestādei atbalsta saņēmēju atbilstības izvērtējums būs jāveic atbilstoši MK noteikumiem Nr. 38 un Komisijas regulai Nr. 1407/2013, un lēmumi par atbalsta piešķiršanu šiem projektiem ir jāpieņem atbilstoši brīdim, kad Sadarbības iestāde bija pieņēmusi lēmumu par atbalsta piešķiršanu saskaņā ar Komisijas regulu Nr. 651/2014. Vienlaikus, lai piešķirtu *de minimis* atbalstu atbilstoši noteikumu projekta 25.9.1 punktam, Sadarbības iestāde, izvērtējot visus *de minimis* piešķiršanas nosacījumus, piešķirs *de minimis* atbalstu un grozīs līgumus par projekta īstenošanu. Grozījumi ir uzskatāmi par labvēlīgiem projektu īstenotājiem (finansējuma saņēmējiem), jo pēc grozījumiem MK noteikumos Nr. 38, projektiem, kuros tikušas veiktas investīcijas saules enerģiju izmantojošos siltumenerģijas un elektroenerģijas ražošanas avotos, būs saglabājams piešķirtā atbalsta apmērs.Finansējuma saņēmēji tiks informēti par grozījumiem pēc to apstiprināšanas Ministru kabinetā, izdevumi nemainīsies un tiks precizēti līgumi.Papildus norādām, ka Centrālajai finanšu un līgumu aģentūrai būs jāizvērtē un jāpiešķir *de minimis* atbalsts par izmaksām, kas ir jau veiktas. Vienlaikus norādāms, ka no *de minimis* regulējuma problēmas nav, jo atbalsts var tikt piešķirts par īstenotām darbībām, proti, nav stimulējošās ietekmes prasības. |
| 3. Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Centrālā finanšu un līgumu aģentūra, Finanšu ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 4.1.1. SAM otrās projektu iesniegumu atlases kārtas projektu īstenotāji (finansējuma saņēmēji). |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu un tautsaimniecību.Nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014).
* KOMISIJAS REGULA (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības: 1. Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014).
2. Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam.
 |
| A | B | C | D |
| Komisijas regula Nr. 1407/2013 | Noteikumu projekta 1.punkts (25.9.1 apakšpunkts) | Ieviests pilnībā | Neparedz stingrākas prasības. |
| Komisijas regula Nr. 1407/2013 | Noteikumu projekta 4.punkts (35.2 punkts) | Ieviests pilnībā | Neparedz stingrākas prasības. |
| Komisijas regulas Nr.651/2014 38.pants | Noteikumu projekta 5.punkts (42.punkts) | Ieviests pilnībā | Neparedz stingrākas prasības. |
| Komisijas regula Nr.1407/2013  | Noteikumu projekta 5.punkts (43.punkts) | Ieviests pilnībā | Neparedz stingrākas prasības. |
| Komisijas regulas Nr.651/2014 38.panta 3.punkts | Noteikumu projekta 5.punkts (44.punkts) | Ieviests pilnībā | Neparedz stingrākas prasības. |
| Komisijas regulas Nr.651/2014 59.pants | Noteikumu projekta 6.punkts (56.punkts) | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav, jo jāveic steidzami grozījumi saistībā ar Eiropas Komisijas 29.03.2021 skaidrojumu, ka investīcijas saules enerģiju izmantojošos siltumenerģijas un elektroenerģijas ražošanas avotos EK regulas Nr. 651/2014 38. panta ietvaros nav atbalstāmas.Grozījumi ir uzskatāmi par labvēlīgiem projektu īstenotājiem (finansējuma saņēmējiem), jo pēc grozījumiem MK noteikumos Nr. 38, projekti, kuros jau tikušas veiktas investīcijas saules enerģiju izmantojošos siltumenerģijas un elektroenerģijas ražošanas avotos, būs saglabājams piešķirtā atbalsta apmērs. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanu nodrošinās Ekonomikas ministrija kā atbildīgā iestāde, kā arī Centrālā finanšu un līgumu aģentūra kā sadarbības iestāde, kas nodrošinās iesniegto projektu iesniegumu pieņemšanu un vērtēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis

Biezbārde, 67013234

Laura.Biezbarde@em.gov.lv